cyanic-selkie/wikianc huggingface dataset:
Δακτυλιωτή φώκια της λίμνης Σάιμαα
Κλιματική αλλαγή
Η φώκια της λίμνης Σάιμαα εξαρτάται σε μεγάλο βαθμό από το χιόνι και τον πάγο ως βιότοπο αναπαραγωγής, γεγονός που την καθιστά εξαιρετικά ευάλωτη στην κλιματική αλλαγή. Η αύξηση της θερμοκρασίας στη Φινλανδία από το 1847 ήταν σχεδόν διπλάσια από την παγκόσμια αύξηση. Κατά τους ήπιους χειμώνες, η Περιγεννητική θνησιμότητα έχει αυξηθεί από περίπου 10% έως σχεδόν 30%, επομένως οι προβλεπόμενες μειώσεις στη διάρκεια και το πάχος της χιονοκάλυψης και του πάγου στο μέλλον είναι πιθανό να έχουν αρνητικές επιπτώσεις στην επιβίωση των νεογνών. Τεχνιτές φωλιές έχουν φτιαχτεί από οργανώσεις για την προστασία των ζώων, ώστε να βοηθήσουν τις φώκιες να αναπαραχθούν σε περίπτωση που το φυσικό χιόνι δεν είναι αρκετό.
Κυνήγι
Για πολύ καιρό, η δακτυλιωτή φώκια της λίμνης Σάιμαα θεωρούνταν παράσιτο και ο σουηδικός νόμος του 1734 επέτρεπε σε όλους να σκοτώσουν μια φώκια στη γη οποιουδήποτε. Ιστορικές μαρτυρίες για το κυνήγι της φώκιας της Σάιμαα χρονολογούνται από τον 19ο αιώνα. Κυνηγήθηκε για τη γούνα και το λίπος της μέχρι τη δεκαετία του 1940. Στις αρχές του 20ου αιώνα, πιστεύεται ότι υπήρχαν έως και 1.000 δακτυλιωτές φώκιες της λίμνης Σάιμαα. Ο αριθμός τους μειώθηκε λόγω του κυνηγιού, και στις αρχές της δεκαετίας του 1980, είχαν απομείνει λιγότερα από 120 άτομα. Χάρη σε οργανώσεις για την προστασία τους, ο πληθυσμός της φώκιας της λίμνης Σάιμαα αυξήθηκε, με αποτέλεσμα σήμερα να υπάρχουν 410 ζώα. Το κυνήγι τους απαγορεύτηκε οριστικά και η δακτυλιωτή φώκια της λίμνης Σάιμαα προστατεύτηκε με διάταγμα του 1955.
Διάρκεια ζωής
Οι δακτυλιωτές φώκιες της λίμνης Σάιμαα μπορούν να ζήσουν πάνω από 40 χρόνια, αλλά η φυσική διάρκεια ζωής τους είναι 19-23 χρόνια.
Παραπομπές
__ΜΕΠΠ__
Μελαντία
Η Μελαντία ή Καρατάσι (τουρκικά: Karataş, οθωμανικά τουρκικά: قره طاش) είναι μια ιστορική συνοικία της Σμύρνης, μέσα στα όρια της κεντρικής μητροπολιτικής συνοικίας του Κονακίου. Η γειτονιά δεν υπάρχει πλέον με τη μορφή επίσημης διοικητικής περιφέρειας αλλά ορίζεται γενικά ως η περιοχή η οποία εκτείνεται κατά μήκος του μικρού όρμου με το ίδιο όνομα (Όρμος της Μελαντίας ή Καρατάσι) στον Κόλπο της Σμύρνης. Η περιοχή αντιστοιστοιχεί στον σύγχρονο μαχαλά του Τούργκουτ Ρέις. Παρόλα αυτά το όνομα της συνοικίας είναι ακόμα άτυπα σε χρήση από τους σύγχρονους Τούρκους κατοίκους της, οι οποίοι με περηφάνια δηλώνουν ότι μένουν στο Καρατάσι.
Η Μελαντία ήταν ιστορικά μία από τις πιο αριστοκρατικές περιοχές της Σμύρνης και η πλειοψηφία των κατοίκων της ήταν εύποροι Εβραίοι. Γι' αυτόν τον λόγο όποτε κάποια πηγή κάνει λόγο για την "Εβραϊκή συνοικία της Σμύρνης", στην πραγματικότητα αναφέρεται στην Μελαντία και ίσως και στη γειτονική περιοχή του Μπασμανέ η οποία είχε επίσης σημαντικό Εβραϊκό πληθυσμό. Μέχρι και σήμερα η πλειοψηφία των Εβραίων της Σμύρνης ζούν στην Μελαντία.
Ιστορία
Όπως και οι περισσότεροι Εβραίοι της Οθωμανικής Αυτοκρατορίας, οι Εβραίοι της Μελαντίας ήταν στη συντριπτική τους πλειοψηφία Σεφαραδίτες, αλλά υπήρχαν και κάποιοι Ρωμανιώτες και Ασκεναζί.
Από ιστορικές πηγές προκύπτει ότι ενώ η μετανάστευση των Εβραίων από την Ισπανία προς την Οθωμανική Αυτοκρατορία είχε ήδη ξεκινήσει από το 1492, πέρασαν αρκετά χρόνια μέχρι να διαμορφωθεί μια αξιοσημείωτη Εβραϊκή παρουσία στη Σμύρνη. Ο Αβραάμ Γκαλάντε, ένας τουρκοεβραίος λόγιος ο οποίος είναι και η σημαντικότερη πηγή της Εβραϊκής ιστορίας της Σμύρνης εξηγεί ότι οι περισσότεροι Εβραίοι για πολλούς αιώνες απέφευγαν τη Σμύρνη, την οποία και θεωρούσαν επικίνδυνο μέρος λόγω των συχνών λοιμών και πολέμων. Αντίθετα προτιμούσαν φορολογικούς παραδείσους της εποχής όπως την Θεσσαλονίκη και την Μανίσα ή άλλες μικρότερες πόλεις στην ενδοχώρα της Ανατολίας.
Εβραϊκή παρουσία στη Σμύρνη καταγράφεται για πρώτη φορά από τις δημογραφικές έρευνες των Οθωμανών (ταχίρ ντεφτέρ) το 1605. Ο πληθυσμός αυξάνεται ραγδιαία τα επόμενα χρόνια, φτάνοντας τα 7.000 το 1631 και τα 15.000 το 1675, την εποχή όπου ο Σαμπετάι Σεβί αυτοανακυρήχτηκε μεσσίας. Μέχρι τότε οι Εβραίοι ζούσαν κυρίως στη περιοχή γύρω από το Παζάρι Κεμεραλτί, αλλά οι πιο εύποροι προτίμησαν σταδιακά να μετακομίσουν στην παραθαλάσσια και εξοχική περιοχή της Μελαντίας, όταν αυτή μετατράπηκε επίσημα σε οικιστική περιοχή το 1865.
Η ιστορία της εβραϊκής κοινότητας της Σμύρνης χαρακτηρίζεται γενικά από ηρεμία και σταθερότητα, παρά τις αναταραχές που εμφανίζονταν εντός της Οθωμανικής Αυτοκρατορίας. Σύμφωνα με μία βρετανική αναφορά προς τον γραμματέα πολέμου του 1856, εκείνη την εποχή υπήρχαν περίπου 17.000 Εβραίοι στην Σμύρνη και λόγω της σχετικής ελευθερίας και της ελάχιστης καταπίεσης από τις Οθωμανικές αρχές ο πληθυσμός τους αυξανόταν ραγδιαία. Η ίδια αναφορά εξηγεί ότι η εβραϊκή κοινότητα εκείνης της εποχής ζούσε ανενόχλητα, σε αντίθεση με τους Έλληνες, οι οποίοι μετά την Επανάσταση του 1821 και τη δημιουργία του Ελληνικού κράτους θεωρούνταν ακόμα και εθνική απειλή και τους Αρμένιους, οι οποίοι θεωρούνταν εγωϊστές, αναξιόπιστοι και καιροσκόποι. Σύμφωνα με τον Rolleston, οι Σμυρνιώτες Εβραίοι ήταν ψηλοί, ανοιχτομάλληδες, με πολύ συχνά γαλάζια μάτια, ίσια μύτη και ανοιχτόχρωμο δέρμα. Ωστόσο, οι ευνοϊκές συνθήκες με τις οποίες αντιμετωπίζονταν οι Εβραίοι καθώς και άλλες συγκυρίες όπως ο εμπορικός ανταγωνισμός είχαν ως αποτέλεσμα να δημιουργηθούν έντονα αντισημιτικά αισθήματα στο μεγαλύτερο μέρος της Ελληνικής κοινότητας της Σμύρνης. Η αναφορά συγκεκριμένα εξηγεί: "Ότι πάθαινε ο Έλληνας από το χέρι του Τούρκου το πάθαινε στη συνέχεια ο Εβραίος από το χέρι του Έλληνα". Ήταν μάλιστα ιδιαίτερα επικίνδυνο για έναν Εβραίο να κυκλοφορεί στις Ελληνικές συνοικίες σε περιόδους όπως το Ορθόδοξο Πάσχα, κατά τις οποίες επικρατούσε φανατισμός.
Διάφορα άλλα φαινόμενα όπως οι "Συκοφαντίες αίματος", στις οποίες Εβραίοι κατηγορούνταν για αποτρόπαια εγκλήματα όπως παιδοκτονίες, κανιβαλισμό και μαύρη μαγεία, είχαν ως αποτέλεσμα τα αντισημιτικά αισθήματα των Ελλήνων να γίνονται όλο και πιο έντονα. Επεισόδια εναντίων των Εβραίων συνέβαιναν τακτικά μέχρι το 1921. Παρόλο που οι "Συκοφαντίες αίματος" ήταν σπάνιες στα περισσότερα μέρη της αυτοκρατορίας και καταδικαστέες από τους περισσότερους Οθωμανούς Σουλτάνους με πρώτο τον Σουλεϊμάν τον Μεγαλοπρεπή, στη Σμύρνη ήταν αρκετά συχνά φαινόμενα. Η χειρότερη συκοφαντία αίματος έλαβε χώρα μεταξύ του Απριλίου και του Ιουνίου του 1872 και είναι καταγεγραμμένη από τον Χένρι Ναχούμ. Μετά την εξαφάνιση ενός Ελληνόπουλου, το οποίο αν και βρέθηκε αργότερα πνιγμένο με κάταγμα στο πίσω μέρος του κρανίου του καθώς και οι δολοφόνοι, επίσης Έλληνες, η συνοικία της Μελαντίας δεχόταν επιθέσεις σε καθημερινή βάση για τρείς μήνες και περίπου 60 εβραϊκές κατοικίες και μαγαζιά δέχτηκαν εμπρηστικές επιθέσεις στη Μελαντία καθώς και στο Παζάρι Κεμεραλτί.
Κατά τη Μεγάλη Πυρκαγιά της Σμύρνης η Μελαντία δεν υπέστη σημαντικές καταστροφές. Τα επόμενα χρόνια το εβραϊκό στοιχείο της περιοχής άρχισε να ελαττώνεται. Σήμερα σχεδόν όλοι οι κάτοικοί της είναι Τούρκοι.
Προς τιμήν αυτής της συνοικίας, ονομάστηκε οδός στη Νέα Σμύρνη (Μελανδίας).
Αξιοθέατα
Στη συνοικία μπορεί κάποιος να δεί την συναγωγή Μπεθ Ισραήλ καθώς και το Εβραϊκό Νοσοκομείο (επίσημα "Καρατάσι Χαστανέσι") Το κυριότερο αξιοθέατο όμως είναι αναμφίβολα το Ασανσέρ της Σμύρνης, το οποίο χτίστηκε το 1907 από τον Νισίμ Λεβί, έναν Εβραίο επιχειρηματία έτσι ώστε να μπορεί ο κόσμος να ανεβαίνει με ευκολία έναν απότομο γκρεμό ο οποίος βρίσκεται στην συνοικία. Σήμερα αυτή η περιοχή είναι γεμάτη με διάφορα εστιατόρια και καφενεία και είναι μία από τις ωραιότερες περιοχές της πόλης. Η οδός στην οποία βρίσκεται το Ασανσέρ ονομάζεται Νταρίο Μορένο από έναν διάσημο Τούρκο κιθαρίστα και συνθέτη ο οποίος είχε ζήσει εκεί σε μια περίοδο της ζωής του.
Κατάλογος Ελληνικών ταινιών του 1986
Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρησαν το 1986.
Παραπομπές
Κατηγορία:Ελληνικές ταινίες ανά έτος
Εθνική Λουξεμβούργου (καλαθοσφαίριση γυναικών)
Η εθνική ομάδα καλαθοσφαίρισης γυναικών του Λουξεμβούργου αντιπροσωπεύει το Λουξεμβούργο στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Λουξεμβουργικής Ομοσπονδίας Καλαθοσφαίρισης (Fédération Luxembourgeoise de Basketball).
Εξωτερικοί σύνδεσμοι
Λουξεμβουργο Γυναικων
Γκαμπριέλ ντ'Εστρέ
Η Γαβριέλλα ντ' Εστρέ ήταν ερωμένη, έμπιστη και σύμβουλος του Ερρίκου Δ΄ της Γαλλίας.
Βασιλική ερωμένη
Τον Νοέμβριο του 1590, ο Ερρίκος Δ΄ ερωτεύτηκε την Γαβριέλλα ντ' Εστρέ Αν και ήταν παντρεμένος με την Μαργαρίτα της Γαλλίας, ο Ερρίκος και η Γαβριέλλα έδειχναν την αγάπη τους μπροστά στο κοινό. Ένθερμη πιστή του Ερρίκου, η Γαβριέλλα συνόδευσε τον Ερρίκο κατά τη διάρκεια των εκστρατειών του. Ακόμη και όταν ήταν έγκυος, επέμενε να ζει μέσα στη σκηνή κοντά στο πεδίο της μάχης, φροντίζοντας τα ρούχα του να είναι καθαρά και να τρώει καλά μετά από τις μάχες. Καθώς ήταν έξυπνη και πρακτική γυναίκα, ο Ερρίκος μοιράστηκε τα μυστικά του μαζί της και ακολούθησε τις συμβουλές της. Όταν οι δυο τους ήταν χώρια, ο Ερρίκος της έγραφε συχνά επιστολές, ενώ ήταν στα ταξίδια του σε στρατόπεδα πολέμου.
Γεννημένη Καθολική, η Γαβριέλλα γνώριζε ότι ο καλύτερος τρόπος να ολοκληρωθούν οι θρησκευτικοί πόλεμοι ήταν ο ίδιος ο Ερρίκος να γίνει Καθολικός. Αναγνωρίζοντας τη σοφία στην επιχειρηματολογία της, στις 25 Ιουλίου 1593 ο Ερρίκος δήλωσε ότι «το Παρίσι αξίζει μια λειτουργία» και απέκλεισε μόνιμα τον προτεσταντισμό. Αυτό του επέτρεψε να στεφθεί ο βασιλιάς της Γαλλίας στις 27 Φεβρουαρίου του 1594. Ο Ερρίκος επίσης κανόνισε να ακυρωθεί ο γάμος της Γκαμπριέλ με τον Λιανκούρ το ίδιο έτος.
Στις 7 Ιουνίου του 1594, γεννήθηκε το πρώτο τους παιδί, ένας γιος, ο Καίσαρ του Βαντόμ. Στις 4 Ιανουαρίου 1595, ο Ερρίκος αναγνώρισε επίσημα και νομιμοποίησε τον γιο του σε κείμενο επικυρωμένο από το Parlement de Paris. Σε αυτό το κείμενο, αναγνώρισε επίσης την Γαβριέλλα ως μητέρα του γιου του κι ερωμένη του.
Θάνατος
Αφού υπέβαλε αίτηση στον Πάπα Κλήμη Η΄ για την ακύρωση του γάμου του και το δικαίωμα να ξαναπαντρευτεί, τον Μάρτιο του 1599, ο Ερρίκος έδωσε στην ερωμένη του ένα δαχτυλίδι. Η Γαβριέλλα, σίγουρη ότι θα την παντρευόταν, δήλωσε, "Μόνο ο Θεός ή ο θάνατος του βασιλιά μπορούν να βάλουν τέλος στην καλή μου τύχη". Λίγες μέρες αργότερα, στις 10 Απριλίου του 1599, ενώ ο Ερρίκος ήταν στο δρόμο της, πέθανε στο Παρίσι, προς μεγάλη λύπη του βασιλιά.
Παιδιά
Τα τέσσερα παιδιά της Γαβριέλλας και του Ερρίκου ήταν:
Βιβλιογραφία
Κατηγορία:Γαλλίδες δούκισσες Κατηγορία:Μαρκησίες της Γαλλίας
Maleficent: Η Δύναμη του Σκότους
Μετά την κυκλοφορία της πρώτης ταινίας τον Μάιο του 2014, η Τζολί δήλωσε πως ήταν πιθανό να υπάρξει μία συνέχεια, κάτι το οποίο ανακοινώθηκε επίσημα τον επόμενο μήνα και την ηθοποιό να υπογράφει τον Απρίλιο του 2016. Ο Ρονίνγκ, ο οποίος συν-σκηνοθέτησε την ταινία Οι Πειρατές της Καραϊβικής: Η εκδίκηση του Σαλαζάρ (2017) για τη Disney, προσλήφθηκε τον Οκτώβριο του 2017 για να σκηνοθετήσει την ταινία, ενώ το υπόλοιπο καστ προσλήφθηκε ή επιβεβαιώθηκε τον Μάιο του 2018. Τα γυρίσματα ξεκίνησαν εκείνο τον μήνα στα στούντιο Pinewood στην Αγγλία και κράτησαν μέχρι τον Αύγουστο.
Η ταινία Maleficent: Η Δύναμη του Σκότους κυκλοφόρησε στις Ηνωμένες Πολιτείες στις 18 Οκτωβρίου 2019. Είχε συνολικά έσοδα παγκοσμίως $491 εκατομμύρια, σπάζοντας οριακά τις προβλέψεις για έσοδα $475 εκατομμυρίων. Έλαβε μικτές κριτικές από τους κριτικούς, οι οποίοι επέκριναν «την μπερδεμένη πλοκή και τα υπερβολικά τεχνητά οπτικά», αλλά επαίνεσαν τις ερμηνείες των Τζολί, Φάνινγκ και Φάιφερ. Η ταινία έλαβε επίσης μία υποψήφια για βραβείο Όσκαρ στην κατηγορία Καλύτερου Μακιγιάζ. Μία τρίτη συνέχεια βρίσκεται στο στάδιο της ανάπτυξης.
Πλοκή
Πέντε χρόνια μετά τον θάνατο του Βασιλιά Στεφάν, η Αουρόρα στέφθηκε Βασίλισσα του Μουρ, με τη Maleficent να παραμένει φύλακας και προστάτιδά της. Παρά την αλλαγή της, το γειτονικό βασίλειο του Άλσταντ, σπίτι του Πρίγκιπα Φίλιπ, τη βλέπει ακόμα ως κακιά και, ενώ ο Βασιλιάς Τζον επιθυμεί ειρήνη, η Βασίλισσα Ίνγκριθ προετοιμάζεται κρυφά για πόλεμο. Ο Ντίαβαλ ακούει τον Φίλιπ να κάνει πρόταση γάμου στην Αουρόρα και ενημερώνει τη Maleficent, η οποία διαφωνεί με τον γάμο.
Η Maleficent ξυπνάει σε μία σπηλιά, όπου νεράιδες σαν εκείνη κρύβονται για χρόνια από τους ανθρώπους. Ανάμεσά τους, βρίσκεται και ο Κόναλ, ο ειρηνικός αρχηγός τους ο οποίος έσωσε τη Maleficent, αλλά και ο Μπόρα, μία φιλοπόλεμη νεράιδα που θέλει να κηρύξει πόλεμο στους ανθρώπους. Η Maleficent μαθαίνει από τον Κόναλ πως είναι η τελευταία άμεση απόγονος του Φοίνικα, ενός αρχαίου και ισχυρού σκοτεινού ξωτικού από το οποίο προέρχονται όλες οι νεράιδες του είδους τους.
Στο μεταξύ, η Ίνγκριθ καλεί όλα τα μαγικά πλάσματα του Μουρ στον γάμο. Αργότερα, οι άνθρωποι εισέρχονται στο Μουρ και μαζεύουν όλα τα νυχτολούλουδα, με σκοπό να τα χρησιμοποιήσουν ως όπλα απέναντι στις νεράιδες. Η Maleficent το διαισθάνεται και πηγαίνοντας εκεί με τις υπόλοιπες σκοτεινές νεράιδες για να προστατέψουν τα λουλούδια, πέφτουν σε ενέδρα και ο Κόναλ σκοτώνεται. Πίσω στο παλάτι, η Αουρόρα ανακαλύπτει πως η Ίνγκριθ ευθύνεται για την κατάρα στον Τζον αλλά, όταν την αντιμετωπίζει, η Ίνγκριθ την κλειδώνει στο δωμάτιο αφού πρώτα της αποκαλύπτει τα σχέδιά της.
Όλα τα μαγικά πλάσματα του Μουρ καταφτάνουν για τον γάμο και αφού εισέρχονται στο παρεκκλήσι, η Ίνγκριθ τα κλειδώνει εκεί. Με διαταγή της, η Γκέρντα απελευθερώνει τη θανατηφόρα σκόνη και αρχίζει να τα σκοτώνει. Οι σκοτεινές νεράιδες καταφτάνουν για να επιτεθούν, αλλά οι στρατιώτες του κάστρου καταφέρνουν να σκοτώσουν αρκετές με τη θανατηφόρα σκόνη. Μέσα στο χάος, η Αουρόρα δραπετεύει και προσπαθεί να σώσει τα πλάσματα που βρίσκονται στο παρεκκλήσι, ενώ ενημερώνει και τον Φίλιπ για το τι συμβαίνει. Εκείνος προσπαθεί μάταια να πείσει τη μητέρα του να σταματήσει αυτό που κάνει.
Οι σκοτεινές νεράιδες φαίνεται να χάνουν τη μάχη, μέχρι που καταφτάνει η Maleficent. Βρίσκει την Ίνγκριθ και είναι κοντά στο να την σκοτώσει, αλλά η Αουρόρα τη σταματάει. Καθώς η προσοχή της Maleficent είναι στραμμένη αλλού, η Ίνγκριθ την πυροβολεί με αποτέλεσμα η Maleficent να γίνει στάχτη. Η Αουρόρα θρηνεί για εκείνην, αλλά καθώς τα δάκρυά της πέφτουν στις στάχτες της, η Maleficent αναγεννάται με τη μορφή Φοίνικα. Τρομοκρατημένη και έξαλλη, η Ίνγκριθ πετάει την Αουρόρα από το κάστρο, αλλά η Maleficent τη σώζει. Ο Φίλιπ κηρύσσει ειρήνη ανάμεσα στα δύο βασίλεια και η διαμάχη σταματάει. Η Maleficent επανέρχεται στην κανονική της μορφή, δίνοντας την ευχή της σε Αουρόρα και Φίλιπ. Επίσης, καταστρέφει την ανέμη που εμπεριέχει την κατάρα του ύπνου, κάτι που κάνει τον Τζον να ξυπνήσει. Η Ίνγκριθ επιχειρεί να το σκάσει, αλλά τη σταματάνε και η Maleficent, ως τιμωρία, τη μετατρέπει σε κατσίκα.
Μετά τον γάμο, η Maleficent επιστρέφει στο Μουρ μαζί με τις άλλες σκοτεινές νεράιδες και υπόσχεται στην Αουρόρα πως θα επιστρέψει για τη βάφτιση του παιδιού της με τον Φίλιπ.
Ανάπτυξη
Στις 3 Ιουνίου 2014, μετά την κυκλοφορία της πρώτης ταινίας, η Αντζελίνα Τζολί υπαινίχθηκε πως ήταν πολύ πιθανό να υπάρξει μία συνέχεια. Περίπου έναν χρόνο αργότερα, στις 15 Ιουνίου 2015, η Walt Disney Pictures επιβεβαίωσε πως μία συνέχεια βρισκόταν στα σκαριά και πως η Λίντα Γούλβερτον θα επέστρεφε για να γράψει το σενάριο. Παρά το ότι η επιστροφή της Τζολί δεν ήταν ακόμα σίγουρη, το σενάριο θα γραφόταν έχοντας στο μυαλό πως εκείνη θα επέστρεφε. Επιπρόσθετα, δημοσιεύτηκε πως ο Τζο Ροθ θα επέστρεφε ως παραγωγός της ταινίας, ενώ στις 25 Απριλίου 2016, η Disney επιβεβαίωσε επίσημα πως η Τζολί θα επέστρεφε στον ομότιτλο ρόλο. Στις 29 Αυγούστου 2017, δημοσιεύτηκε πως ο Τζεζ Μπάτεργουορθ θα έγραφε εκ νέου το σενάριο της Γούλβερτον, ενώ επιβεβαιώθηκε η επιστροφή του Ροθ ως παραγωγού. Τον Σεπτέμβριο του 2017, η Τζολί δήλωσε: «δουλεύουμε πάνω στο σενάριο και θα είναι μία πραγματικά δυνατή συνέχεια». Στις 3 Οκτωβρίου 2017, η διαδικτυακή ενημερωτική σελίδα Deadline, δημοσίευσε πως την ταινία θα σκηνοθετούσε ο Γιουακίμ Ρονίνγκ και τα γυρίσματα αναμένονταν να ξεκινήσουν το πρώτο τρίμηνο του 2018.
Κάστινγκ
Τον Απρίλιο του 2018, ο Εντ Σκράιν προσλήφθηκε για τον ρόλο μίας σκοτεινής νεράιδας, ενώ επιβεβαιώθηκε η επιστροφή της Ελ Φάνινγκ για τον ρόλο της Αουρόρας. Η Μισέλ Φάιφερ προστέθηκε επίσης στο καστ και ο χαρακτήρας της περιγράφηκε απλά ως μία βασίλισσα, κάτι που ξεκαθαρίστηκε στην πορεία πως επρόκειτο για την κακιά βασίλισσα με το όνομα Βασίλισσα Ίνγκριθ.
Γυρίσματα
Τα γυρίσματα της ταινίας ξεκίνησαν στις 29 Μαΐου 2018 στα Pinewood Studios στο Μπάκιγχαμσιρ στην Αγγλία και ολοκληρώθηκαν στις 24 Αυγούστου 2018.
Κοστούμια
Η επικεφαλής σχεδιάστρια κοστουμιών, Έλεν Μιρόινικ, μαζί με την ομάδα της δημιούργησαν διακριτές εμφανίσεις για κάθε έναν από τους τρεις βασικούς χαρακτήρες της ταινίας, τις Maleficent, Αουρόρα και Βασίλισσα Ίνγκριθ. Ως ο δυνατότερος χαρακτήρας της ταινίας, η Maleficent έπρεπε να ξεχωρίζει από τους υπόλοιπους. Η Μιρόινικ εξηγεί: «Η Maleficent είναι εικονική. Έτσι, πρέπει να είσαι σε θέση να μπορείς να συνεχίσεις αυτή την ιδέα και λίγο να την εξελίξεις [σε σχέση με την πρώτη ταινία]. Είναι η ασπρόμαυρη σταρ του κόσμου των νεράιδων και με αυτή την εικόνα είναι που ξεκινήσαμε. Το δέρμα της είναι πολύ άσπρο, τα χείλη της κατακόκκινα και η σιλουέτα της έχει ένα πολύ δυνατό σχήμα».
Η γκαρνταρόμπα της Αουρόρας είναι αιθέρια με μια πινελιά αποπλάνησης, ιδανική για κάποια που διοικεί ένα βασίλειο μαγικών πλασμάτων. Αντίθετα, η εμφάνιση της Βασίλισσας Ίνγκριθ μοιάζει βασιλική και υποδηλώνει έναν αέρα πλούτου και προνομίων. Η Μιρόινικ αναφέρει: «Χρησιμοποιήσαμε χρώματα πλατίνας, χρυσού και σαμπάνιας σε συνδυασμό με αρκετά κοσμήματα, ώστε να την ανεβάσουμε αρκετά και η θέση της να είναι ξεκάθαρη. Τα χρώματά της δεν προδίδουν ότι είναι κακιά. Στην πραγματικότητα υπαινίσσονται το αντίθετο».
Οπτικά εφέ
Τα οπτικά εφέ της ταινίας δημιούργησε οι εταιρίες The Moving Picture Company (MPC) και Mill Film, με επικεφαλής τους Τζέσικα Νόρμαν, Ντέιμιεν Σταμπφ, Μπράιαν Λίτσον, Φέραν Ντόμεχ και Λοράντ Γκιγιέτ και με γενικό επικεφαλής τον Γκάρι Μπροζένικ. Συνολικά, για την ταινία δημιουργήθηκαν από την ομάδα 2168 λήψεις οπτικών εφέ.
Σύμφωνα με τον Μπροζένικ, η πλειοψηφία των εφέ της ταινίας βρισκόταν στις σκηνές της τεράστιας μάχης που έλαβε χώρα γύρω και μέσα στο κάστρο του Άλσταντ, οι οποίες συμπεριλαμβάνουν και το μυστικό όπλο που δημιούργησε η Βασίλισσα Ίνγκριθ. Το μυστικό αυτό όπλο ήταν ένα μείγμα νεραϊδόσκονης και σιδήρου, το οποίο μετατρέπεται σε μία κόκκινη, σαν πούδρα ουσία, η οποία μπορεί να σκοτώσει όλα τα μαγικά πλάσματα που ζουν στο Μουρ. Όλο αυτό, στην οθόνη αποτυπώνεται ως εκρήξεις κόκκινου καπνού στον ουρανό. Για τη δημιουργία αυτής της εικόνας, ο Ρονίνγκ είχε στο μυαλό τους τις εικόνες βομβών που εκρήγνονταν πάνω από το Βερολίνο κατά τον Β΄ Παγκόσμιο Πόλεμο.
Τα φτερά της Maleficent, τα οποία είχαν τρεις διαφορετικές εκδοχές, δημιουργήθηκαν με εφέ κατά το στάδιο της μετά-παραγωγής, αλλά η προσομοίωση του πετάγματος ολοκληρώθηκε κατά τη διάρκεια των γυρισμάτων. Ο Ρονίνγκ και η ομάδα του ήταν αποφασισμένοι να κάνουν τις σκηνές με τα πετάγματα να δείχνουν όσο το δυνατόν πιο αβίαστες και αληθινές, ενώ ταυτόχρονα οι ηθοποιοί να είναι ασφαλείς. Οι ηθοποιοί φορούσαν έναν μηχανισμό διχάλας συντονισμού, ο οποίος ήταν προσαρτημένος στους γοφούς τους, και τον οποίο μπορούσαν να ελέγχουν οι χειριστές εκτός σκηνικού. Αυτό έδωσε στους ηθοποιούς την ικανότητα να αιωρούνται και να καταδύονται και να κάνουν τη δράση να μοιάζει ομαλή και φυσική.
Μουσική
Στις 22 Μαΐου 2019, αποκαλύφθηκε πως ο Γκέοφ Ζανέλι θα συνέθετε τη μουσική επένδυση της ταινίας, αντικαθιστώντας τον Τζέιμς Νιούτον Χάουαρντ, ο οποίος είχε συνθέσει τη μουσική της προηγούμενης ταινίας. Η ταινία σηματοδοτεί τη δεύτερη συνεργασία του συνθέτη με τον σκηνοθέτη Ρονίνγκ, μετά τη συνεργασία τους στην ταινία Οι Πειρατές της Καραϊβικής: Η εκδίκηση του Σαλαζάρ. Ο Ζανέλι σημείωσε πως «η ιστορία της ταινίας Maleficent: Η Δύναμη του Σκότους είναι φανταστική», συμπληρώνοντας πως «η σύνθεση της μουσικής [της ταινίας] είναι ένα όνειρο που γίνεται πραγματικότητα».
Στις 20 Σεπτεμβρίου 2019, το τραγούδι «You Can't Stop the Girl» σε ερμηνεία της Μπίμπι Ρέτζα, το οποίο συμπεριλαμβανόταν στο soundtrack της ταινίας, κυκλοφόρησε ως σινγκλ.
Λίστα κομματιών
thumb|Εξώφυλλο soundtrack
Προώθηση
Στις 13 Μαΐου 2019, κυκλοφόρησε ένα πρώτο μικρό τρέιλερ της ταινίας. Στις 8 Ιουλίου 2019, κυκλοφόρησε το επίσημο τρέιλερ στο οποίο αποκαλύφθηκε και ο χαρακτήρας του Έτζιοφορ. Στις 4 Σεπτεμβρίου 2019, η Disney κυκλοφόρησε ένα «πίσω από τις κάμερες» ένθετο, όπου το καστ της ταινίας μιλάει για την εξέλιξη της προσωπικότητας της Maleficent, αλλά και για κάποιες απο τις ηθικές προκλήσεις που αντιμετωπίζει ο κάθε χαρακτήρας της ιστορίας. Περίπου μία εβδομάδα αργότερα, η Disney κυκλοφόρησε ένα ασπρόμαυρο βίντεο, στο οποίο φαινόταν όλη η διαδικασία προσθήκης του μακιγιάζ στην Αντζελίνα Τζολί και τη μεταμόρφωσή της σε Maleficent.
Ένα βιβλίο με την ιστορία της ταινίας κυκλοφόρησε από την Disney Publishing Worldwide στις 8 Οκτωβρίου 2019.
Κυκλοφορία
Η ταινία Maleficent: Η Δύναμη του Σκότους κυκλοφόρησε στις αίθουσες στις 18 Οκτωβρίου 2019 από τη Walt Disney Studios Motion Pictures, αν και η αρχική ημερομηνία κυκλοφορίας της ήταν η 29η Μαΐου 2020.
Η ταινία κυκλοφόρησε σε ψηφιακή μορφή υψηλής ευκρίνειας από τη Walt Disney Studios Home Entertainment στις 31 Δεκεμβρίου 2019, ενώ στις 14 Ιανουαρίου 2020 κυκλοφόρησε και σε 4K Ultra HD, Blu-ray και DVD μορφή.
Από τις 15 Μαΐου 2020, η ταινία είναι διαθέσιμη στη διαδικτυακή πλατφόρμα της Disney, Disney+.
Box office
Η ταινία Maleficent: Η Δύναμη του Σκότους είχε έσοδα $113.9 εκατομμύρια σε Ηνωμένες Πολιτείες και Καναδά και $377.8 εκατομμύρια από τις υπόλοιπες αγορές, φτάνοντας συνολικά τα $491.7 εκατομμύρια παγκοσμίως. Υπολογίστηκε πως η ταινία έπρεπε να έχει έσοδα $400-475 εκατομμύρια παγκοσμίως για να μην έχει ζημιά η παραγωγή, και περίπου $500 εκατομμύρια για να έχει κέρδος.
Στις Ηνωμένες Πολιτείες και στον Καναδά, η ταινία κυκλοφόρησε την ίδια μέρα με την ταινία Zombieland: Διπλή βολή και προβλεπόταν αρχικά να έχει έσοδα $45-50 εκατομμύρια κατά το πρώτο Σαββατοκύριακο προβολής. Ωστόσο, μετά τα έσοδα της πρώτης μέρας προβολής, τα οποία ανήλθαν στα $12.5 εκατομμύρια, οι εκτιμήσεις για το Σαββατοκύριακο μειώθηκαν στα $38 εκατομμύρια. Τελικά, τα έσοδα του πρώτου Σαββατοκύριακου έφτασαν τα $36.9 εκατομμύρια, με την ταινία να καταλαμβάνει την πρώτη θέση στο box office, αλλά να σημειώνει 47% πτώση σε σύγκριση με τα $69.4 εκατομμύρια που είχε εισπράξει η πρώτη ταινία κατά το πρώτο Σαββατοκύριακο προβολής της. Για αυτό το χαμηλότερο από το αναμενόμενο άνοιγμα της ταινίας κατηγορήθηκαν το μεγάλο διάστημα των πέντε ετών μεταξύ των δύο ταινιών, οι μεικτές κριτικές και ο ανταγωνισμός από τις άλλες ταινίες που προβάλλονταν το συγκεκριμένο διάστημα. Κατά το δεύτερο Σαββατοκύριακο προβολής, η ταινία είχε έσοδα $19.4 εκατομμύρια, διατηρώντας την πρώτη θέση στο box office, πριν πέσει στην τρίτη θέση κατά το τρίτο Σαββατοκύριακο προβολής με έσοδα $13.1 εκατομμύρια.
Κριτικές
Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 39% με μέσο όρο 5,1/10, βασισμένα σε 257 κριτικές. Στο τμήμα ομοφωνίας αναφέρεται: «Αν και πολύ μακριά από το να είναι καταραμένη, η ταινία Maleficent: Η Δύναμη του Σκότους πολύ σπάνια υποστηρίζει το εντυπωσιακό της καστ και τα οπτικά της εφέ με μία αρκετά μαγική ιστορία που να δικαιολογεί την ύπαρξή της». Στη σελίδα συλλογής κριτικών Metacritic, η ταινία συγκεντρώνει 43/100 βασισμένο σε 40 κριτικές, με την ένδειξη «μικτές ή μέτριες κριτικές». Σε ψηφοφορία κοινού που διεξήγαγε η εταιρία ερευνών CinemaScore, η ταινία έλαβε μέσο βαθμό «A» σε μια κλίμακα από A+ μέχρι F, τον ίδιο βαθμό που είχε λάβει και η πρώτη ταινία, ενώ η υπηρεσία PostTrak έδωσε στην ταινία 4,5/5 με 59% του κοινού που συμμετείχε στην έρευνα να λέει πως «σίγουρα θα την πρότεινε».
Ο Σκοτ Μέντελσον από το περιοδικό Forbes αποκάλεσε την ταινία το «καλύτερο 'live action παραμύθι της Disney' από την ταινία Ο Πιτ και ο Δράκος του», μία live action ταινία της Disney που κυκλοφόρησε το 1977 με πρωταγωνιστή τον Μίκι Ρούνεϊ. Ο Τζάστιν Τσανγκ από την εφημερίδα Los Angeles Times αποκάλεσε την ταινία μία «απολαυστικά διαταραγμένη» συνέχεια της πρώτης, χάρη στη δέσμευση της Τζολί στις βλοσυρές παραξενιές του χαρακτήρα. Σημείωσε ωστόσο πως «οι επίπεδοι διάλογοι, οι υπερφορτωμένες μάχες και τα υπερβολικά πολλά CGI πλάσματα» βαραίνουν τα πλεονεκτήματα της ταινίας. Ο Έρικ Κον από τη σελίδα IndieWire γράφει πως η φυσική γοητεία της Τζολί προσθέτει μια τόσο «πεντανόστιμη τσαχπινιά σε αυτήν την εντυπωσιακή κακιά, επισκιάζοντας τη βαριά εμφάνισή της στην προηγούμενη ταινία» και σημειώνει πως «μόνο η μεγαλύτερη κινηματογραφική σταρ θα μπορούσε να το κάνει αυτό στην ίδιά της την ταινία με κάθε τρομακτικό της κατσούφιασμα».
Συνέχεια
Τον Σεπτέμβριο του 2021, ανακοινώθηκε πως μία τρίτη συνέχεια βρισκόταν στο στάδιο της ανάπτυξης και ένα πρώτο προσχέδιο σεναρίου είχε ήδη γραφτεί, σύμφωνα με δημοσιεύματα, από τους Γούλβερτον και Έβαν Σπηλιωτόπουλος. Τον ίδιο μήνα, η Disney επιβεβαίωσε πως μία συνέχεια βρισκόταν στα σκαριά και πως η Τζολί αναμενόταν να επιστρέψει στον ρόλο της για τρίτη φορά. Η ίδια, τον Νοέμβριο, κατά τη διάρκεια μίας podcast συνέντευξης στην εκπομπή D23 Disney Inside για την ταινία Eternals, υπαινίχθηκε την επιστροφή της ως Maleficent σε μία τρίτη ταινία.
Εξωτερικοί σύνδεσμοι
Κατηγορία:Ταινίες του 2019 Κατηγορία:Αγγλόφωνες ταινίες Κατηγορία:Ταινίες παραγωγής Walt Disney Pictures Κατηγορία:Αμερικανικές ταινίες Κατηγορία:Αμερικανικές περιπετειώδεις ταινίες φαντασίας Κατηγορία:Ταινίες σχετικές με ευγενείς Κατηγορία:Ταινίες σχετικές με πριγκίπισσες Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney
Μαριάννα της Αυστρίας
Η Μαριάννα της Αυστρίας (Marianna von Österreich, 23 Δεκεμβρίου 1634 - 16 Μαΐου 1696) από τον Οίκο των Αψβούργων ήταν κόρη του Αρχιδούκα της Αυστρίας και Βασιλιά της Ουγγαριας, Βοημίας & Γερμανίας και με τον γάμο της έγινε Βασίλισσα της της Ισπανίας.
Βιογραφία
Η Μαρία Άννα γεννήθηκε στις 23 Δεκεμβρίου 1634 στο Βίνερ Νόυστατ και ήταν η μοναδική κόρη του Φερδινάνδου Γ΄ της Αγίας Ρωμαϊκής Αυτοκρατορίας και της Μαρίας Άννας των Αψβούργων, κόρης του Φιλίππου Γ΄ της Ισπανίας.
Το 1646 αρραβωνιάστηκε τον εξάδελφό της Βαλτάσαρ Κάρολο, Πρίγκηπα των Αστουριών, όμως εκείνος πέθανε τρεις μήνες αργότερα, αφήνοντας τον πατέρα του Φίλιππο Δ΄ της Ισπανίας χωρίς διάδοχο.
Μετά το τέλος του Φίλιππου στις 17 Σεπτεμβρίου 1665, η Μαριάννα έγινε αντιβασίλισσα του γιου της Καρόλου Β΄. Το 1675, ο γιος της Κάρολος Β΄ έφτασε σε ηλικία που έπρεπε να κυβερνήσει, όμως η Μαριάννα συνέχισε να κυβερνά, τις περισσότερες φορές λόγω των ασθενειών του γιου της.
Απεβίωσε από καρκίνο του μαστού στις 16 Μαΐου 1696 στο Παλάτι Ουθέδα σε ηλικία 61 ετών. Τάφηκε στο Ελ Εσκοριάλ.
Η Μαριάννα ήταν επίσης γνωστή ως ευεργέτιδα: χρηματοδότησε στα μέσα του 17ου αιώνα το ταξίδι δύο Ιησουιτών, του ευλογημένου πατέρα Ντιέγο Λουίς δε Σαν Βιτόρες και του Αγίου Πέτρου Καλούνγκσοντ στο Γκουάμ, προκειμένου να φέρουν στον Καθολικισμό τον αυτόχθονο λαό Τσαμόρο των ομώνυμων Νησών Μαριάννα.
Εξωτερικοί σύνδεσμοι
Κατηγορία:Βασιλομήτωρ Κατηγορία:Οίκος των Αψβούργων Κατηγορία:Βασίλισσες της Ισπανίας Κατηγορία:Βασίλισσες της Σικελίας Κατηγορία:Πριγκίπισσες της Αυστρίας Κατηγορία:Δούκισσες της Βουργουνδίας Κατηγορία:Δούκισσες του Λουξεμβούργου Κατηγορία:Δούκισσες του Μιλάνου Κατηγορία:Βασίλισσες της Νάπολης
Στάδιο Γκότσε Ντέλτσεφ
Το Στάδιο Γκότσε Ντέλτσεφ (стадион "Гоце Делчев") είναι στάδιο πολλαπλών χρήσεων στο Πρίλεπ της Βόρειας Μακεδονίας. Η συνολική χωρητικότητα είναι 15.000 θέσεις και έχει πάρει το όνομά του από τον Βούλγαρο Μακεδόνα επαναστάτη Γκότσε Ντέλτσεφ. Αυτήν τη στιγμή χρησιμοποιείται κυρίως για ποδοσφαιρικούς αγώνες και είναι η έδρα των ΦΚ Πόμπεντα και ΦΚ 11 Οκτώβρη. Το στάδιο έχει χρησιμοποιηθεί ως εναλλακτικό γήπεδο της Αρένα Τόσε Προέσκι για την Εθνική Βόρειας Μακεδονίας και έχει φιλοξενήσει τον τελικό του Κυπέλλου Βόρειας Μακεδονίας σε δύο περιπτώσεις. Το 2021, ολοκληρώθηκαν οι εργασίες ανακαίνισης του Σταδίου Γκότσε Ντέλτσεφ, ύστερα από 5 χρόνια.
Εξωτερικοί σύνδεσμοι
Κατηγορία:Στάδια ποδοσφαίρου στη Βόρεια Μακεδονία Κατηγορία:ΦΚ Πόμπεντα
Ενωμένη Αριστερά της Αραγονίας
Η Ενωμένη Αριστερά της Αραγονίας ή Κανταμβρίας (Ισπανικά: Izquierda Unida de Aragón, Καταλανικά: Esquerra Unida d'Aragó, Αραγονικά: Cucha Chunida d'Aragón IUA) είναι η αραγονική ομοσπονδία του ισπανικού αριστερού πολιτικού και κοινωνικού κινήματος Ενωμένη Αριστερά. Ο Αντόλφο Βαρρένα Σάλκες (Adolfo Barrena Salces) είναι ο σημερινός Γενικός Συντονιστής. Το κυριότερο μέλος του συνασπισμού είναι το Κομμουνιστικό Κόμμα της Αραγονίας (PCA, Αραγονική Ομοσπονδία του PCE). Το κίνημα αριθμεί περί τα 1.500 μέλη.
Ιστορία
Στις ισπανικές εκλογές του 2011 η IUA προέβη σε συνασπισμό με την Αραγονική Ένωση, που ονομάζεται και Αριστερά της Αραγονίας, η οποία κέρδισε 1 έδρα στο Κονγκρέσο των αντιπροσώπων, κυλιόμενη μεταξύ των δύο κομμάτων.
Στις Αραγονικές εκλογές του 2015 η IUA κέρδισε 1 θέση στο Αραγονικό Κοινοβούλιο.
Αλέξις Τέξας
Η Αλέξις γεννήθηκε στις 25 Μαΐου 1985 στο Κάστροβιλ του Τέξας. Εργάστηκε από νεαρή ηλικία σε διάφορα μπαρ και έκανε την πρώτη της εμφάνιση σε πορνογραφική ταινία το 2006 σε ηλικία 21 ετών. Μετακόμισε στο Λος Άντζελες, όπου συνέχισε να εργάζεται ως ηθοποιός ερωτικών ταινιών. Έχει λάβει μέρος σε 502 ταινίες σκληρού πορνογραφικού περιεχομένου. Στην καριέρα της έχει επιτύχει αρκετές βραβεύσεις, καθώς αντιδράσεις προκάλεσε δήλωση που έκανε προσφάτως, καθώς είπε πως δεν θα επιθυμούσε να γυρίσει κάποιο έργο με έγχρωμο πρωταγωνιστή, σχόλιο το οποίο θεωρήθηκε ρατσιστικό και κακοχαρακτηρίστηκε από πολλούς.
Παραπομπές
Κατηγορία:Αμερικανοί σκηνοθέτες πορνογραφικών ταινιών Κατηγορία:Αμερικανίδες ηθοποιοί πορνογραφικών ταινιών
Γεώργιος Φραγκούδης
Ο Γεώργιος Φραγκούδης ( Λεμεσό 1869 - 1939 ) είναι Κύπριος δημοσιογράφος, στη Λεμεσό με επτανησιακές ρίζες από γνωστή, ισχυρή και πλούσια οικογένεια. Τελειώνοντας το σχολείο με μέτρια απόδοση, ξεκίνησε τις σπουδές του στο Πανεπιστήμιο Αθηνών ως φοιτητής νομικής. Ο ίδιος ήταν πολύ καλός στη γραφή και στα 17 του χρόνια έγραψε το πρώτο του βιβλίο με τίτλο "Ελληνικά Πολιτεύματα γενόμενα του 1821-1864". Παράλληλα, σπούδασε στη Γαλλία και συγκεκριμένα στο Παρίσι, πολιτικές επιστήμες. Επίσης, ξεκίνησε τα δικηγορίκα του καθήκοντα στο Σουδάν όπου είχαν επιτυχία. Με την ατάκα "Δεν μπορώ να είμαι πια ψεύτης" έδωσε τέλος στο επάγγελμα του ως δικηγόρος.
Επιστροφή στην Αθήνα
Επιστρέφοντας στην Αθήνα το 1918 συνέχισε με τις αλλές του ιδιότητες, ως συγγραφέας, δημοσιογράφος, δημοσιολόγος, εκδότης εφημερίδων. Επιπρόσθετα, στις εκλογές Δεκεμβρίου του 1923 εκλέχθηκε βουλευτής Αθηνών-Πειραιώς. Το 1930-1937 ενώ είχε σημαντικό ρόλο στην ίδρυση της Πάντειου σχολής, της οποίας υπήρξε και ο πρώτος διευθυντης.
Η στροφή του στη δημοσιογραφία
Το 1918 μετά την επιστροφή του στην Αθήνα αποφάσισε να ακολουθήσει τον δρόμο της δημοσιογραφίας. Αν και η πορεία του εξελίχθηκε στην Αθήνα η αγάπη του για την Κύπρο ήταν τόσο δυνατή που δεν την ξεχνούσε ποτέ και πάλευε για αυτή όπου κι αν βρισκόταν. Έτσι, σκοπός του ως δημοσιογράφος ήταν να γνωστοποιεί τα Ελληνικά ζητήματα και διαβάζοντας ιστορία να έχει τη δυνατότητα να ερμηνεύει τις συμφορές Ελλάδας και Κύπρου. Λόγο του οξύ πολιτικού του λόγου στη δημοσιογραφική του δραστηριότητα πολλές φορές αντιμετώπισε φυλακίσεις, διώξεις και προπηλακισμούς, καθώς αρκετές φορές υποστήριξε πρωτοπόρες ή εντελώς εκτός τόπου ιδέες.
Εφημερίδα Αλήθεια
Το 1898-1899 είχε προηγηθεί η πολύκροτη σειρά επαναστατικών του άρθρων στην εφημερίδα «Αλήθεια» της Λεμεσού, όπου είχε κηρύξει «το πρόγραμμα του μέλλοντος να ιδρυθεί ριζοσπαστικού κόμματος με τη λέξιν Ένωσης αναγεγραμμένη επί της σημαίας του», προκαλώντας οξύτατη δημοσιογραφική αντιπαράθεση.
Οι πρώτοι τιτλοι από την εφημερίδα «Αλήθεια» που έγραψε ο Γ. Φραγκούδης
22 Ιανουαρίου 1898- Επιστολή εξ Ελλάδος
19 Μαρτίου 1898- Δημώδεις κυπριακή ποίησις
4 Ιουνίου 1898- Διάλεξις του κ. Γ.Σ Φραγκούδη υπέρ της ενταύθα ομάδας της ενώσεως των Ελληνίδων
18 Ιουνίου 1898- Πολυξένη Λοϊζιάς
2 Ιουλίου 1898- Το πρόγραμμα μας
9 Ιουλίου 1898- Ο νέος δρόμος μας
30 Ιουλίου 1898- Φανατισμός
6 Αυγούστου 1898 - Εν Αγίω Παντελεημόνι πανήγυρις
13 Αυγούστου 1898- Η κατάπτωσις 20 Αυγούστου 1898- Οι εφημεριδογράφοι της Σκάλας
24 Σεπτεμβρίου 1898- Η μεγάλη εθνική μεταρύθμισις (εκπαίδευσης και ανατροφή)
Το Ημερολόγιο ενός Σπασίκλα (ταινία, 2010)
Το Ημερολόγιο ενός Σπασίκλα (πρωτότυπος αγγλικός τίτλος: Diary of a Wimpy Kid) είναι μια αμερικανική κωμική ταινία του 2010 σε σκηνοθεσία από τον Θορ Φρούντενταλ, βασισμένη στο ομότιτλο βιβλίο του 2007 από τον Τζεφ Κίνι. Πρωταγωνιστούν οι Ζάκαρι Γκόρντον, Ρόμπερτ Καρπόν, Ντέβον Μπόστικ, Ρέιτσελ Χάρις, Στιβ Ζαν, και Κλόι Γκρέις Μορέτζ.
Η ταινία κυκλοφόρησε κινηματογραφικά στις Ηνωμένες Πολιτείες Αμερικής στις 19 Μαρτίου του 2010 από την 20th Century Fox. Έλαβε μικτές κριτικές και εισέπραξε $75.7 εκατομμύρια παγκοσμίως απέναντι σε έναν προϋπολογισμό $15 εκατομμυρίων. Το ακολούθησαν τρεις συνέχειες, Το Ημερολόγιο ενός Σπασίκλα: Νέοι Κανόνες (2011), Το Ημερολόγιο ενός Σπασίκλα: Σκυλίσια Ζωή (2012), και Το Ημερολόγιο ενός Σπασίκλα: Θα Πάει Μακριά η Βαλίτσα; (2017). Μια επανεκκίνηση κινουμένων σχεδίων με τον ίδιο τίτλο κυκλοφόρησε το 2021.
Εξωτερικοί σύνδεσμοι
Κατηγορία:Ταινίες του 2010 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες παραγωγής 20th Century Fox Κατηγορία:Το Ημερολόγιο ενός Σπασίκλα (ταινίες) Κατηγορία:Ταινίες με μουσική σύνθεση Θίοντορ Σαπίρο
Ρενέ Μαρσιγκλιά
Ο Ρενέ Μαρσιγκλιά (γαλλ.: René Marsiglia, 19 Σεπτεμβρίου 1959 - 25 Σεπτεμβρίου 2016) ήταν Γάλλος ποδοσφαιριστής και μετέπειτα προπονητής.
Βιογραφία
Ο Ρενέ Μαρσιγκλιά γεννήθηκε στις 19 Σεπτεμβρίου του 1959 στην Ωμπάνι του νομού Μπους-ντυ-Ρον. Αγωνίστηκε στη θέση του αριστερού οπισθοφύλακα.
Αγωνίστηκε κυρίως στην Λιλ ΟΣΚ, τη ΡΚ Λανς, τη Σπορτίνγκ Τουλόν Βαρ και την ΟΖΚ Νις. Από το 1990 έως το 1994 ήταν ο αρχηγός της ΟΖΚ Νις, με την οποία κατέκτησε το πρωτάθλημα της Λιγκ 2 το 1994.
Στη Λιγκ 1 έπαιξε συνολικά σε 345 αγώνες, σημειώνοντας 9 γκολ. Επίσης, έπαιξε σε πέντε αγώνες του κυπέλλου ΟΥΕΦΑ χωρίς να σημειώσει γκολ.
Ήταν ημιφιναλίστ του κυπέλλου Γαλλίας το 1983 με τη Λιλ και το 1988 με τη Νις.
Ως τεχνικός διηύθυνε τις ακαδημίες της Νις έως τον Ιούλιο του 2010, όταν και ορίστηκε ως συμπροπονητής της επαγγελματικής ομάδας του συλλόγου, μαζί με τους Ερίκ Ρουά και Φρεντερίκ Γκιοριά.
Στις 15 Νοεμβρίου 2011, ορίστηκε ως προπονητής της ΟΖΚ Νις, αντικαθιστώντας τον Ερίκ Ρουά.
Στις 26 Δεκεμβρίου 2013, ορίστηκε προπονητής της Νιμ Ολιμπίκ για χρονική διάρκεια 18 μηνών, με μια επιπλέον σεζόν ως οψιόν σε περίπτωση παραμονής του συλλόγου στην Λιγκ 2. Αντικαταστάθηκε τον Ιούνιο του 2014 από τον Ζοζέ Πασκουαλετί.
Σταυροδρόμι Σερρών
Το Σταυροδρόμι είναι χωριό του Νομού Σερρών. Διοικητικά ανήκει στο Δήμο Σιντικής και βρίσκεται 55χλμ. βορειοδυτικά των Σερρών και 3χλμ. δυτικά της Λίμνης Κερκίνης, χτισμένο στους πρόποδες των Κρουσίων. Οι κάτοικοι του είναι κυρίως γεωργοί και κτηνοτρόφοι. Στην απογραφή του 2001 είχε 315 κατοίκους και είναι ντόπιοι και κυρίως πρόσφυγες από τα χωριά της Ανατολικής Θράκης και του Πόντου.
Ιστορική αναδρομή
Το Σταυροδρόμι το 1900 είχε πληθυσμό 460 κατοίκους και είναι το αρχαιότερο χωριό της περιοχής, το 1905 είχε 544 και το 1913 304. Μέχρι το 1923 η ονομασία του ήταν Σταυρός και η παραλλαγή της παλιάς ονομασίας Σταρός. Το 1995 στη τοποθεσία Συκιές βρέθηκε από αγρότη του χωρίου μαρμάρινο ρόδι και φυλάσσεται στο Αρχαιολογικό μουσείο Καβάλας, σύμφωνα με τους αρχαιολόγους υπάρχει αρχαίος οικισμός και έχουν δρομολογηθεί διαδικασίες για την ανασκαφή της περιοχής. Στην ίδια τοποθεσία πριν το 1900 λάμβανε χώρα το μεγαλύτερο παζάρι της περιοχής. Το 1922 ήρθαν 214 πρόσφυγες από την Ανατολική Θράκη και από το Πόντο.
Παραπομπές
Κατηγορία:Χωριά του νομού Σερρών Κατηγορία:Δήμος Σιντικής
Iron Fist (1ος κύκλος)
Ο Φιν Τζόουνς πρωταγωνιστεί ως Ραντ, πλαισιωμένος από τους Τζέσικα Χένγουικ, Τομ Πέλφρι, Τζέσικα Στρόουπ, Ραμόν Ροντρίγκεζ, Σάσα Νταβάν, Ροζάριο Ντόσον και Ντέιβιντ Γουένχαμ. Η ανάπτυξη της σειράς ξεκίνησε στα τέλη του 2013, με τον Μπακ να προσλαμβάνεται ως υπεύθυνος αυτής τον Δεκέμβριο του 2015 και τον Τζόουνς να προσλαμβάνεται για τον ρόλο του Ραντ τον Φεβρουάριο του 2016. Τα γυρίσματα έλαβαν χώρα στη Νέα Υόρκη από τον Απρίλιο μέχρι τον Οκτώβριο του 2016, δίνοντας έμφαση στην εξερεύνηση της «αμερικανικής ανώτερης τάξης» μέσω της ιστορίας, της τοποθεσίας και τον σχεδιασμό των κοστουμιών. Εξερευνάται επίσης το υπόβαθρο του χαρακτήρα πάνω στις πολεμικές τέχνες, ενώ κάθε επεισόδιο ονοματίζεται από μία κίνηση της πολεμικής τέχνης Shaolin Kung Fu. Ως ο τελευταίος κύκλος της ομάδας των σειρών της Marvel στο Netflix που κυκλοφόρησε πριν την crossover μίνι σειρά The Defenders, εμπεριέχει την προετοιμασία για τα γεγονότα που θα ακολουθήσουν σε αυτήν, καθώς και αναφορές σε προηγούμενους κύκλους σειρών που είχαν ήδη κυκλοφορήσει.
Η σειρά έκανε πρεμιέρα στις 15 Μαρτίου 2017 στη Νέα Υόρκη, ενώ όλα τα επεισόδια του κύκλου κυκλοφόρησαν στο Netflix δύο μέρες αργότερα, στις 17 Μαρτίου. Ο κύκλος έλαβε γενικά αρνητικές κριτικές από τους κριτικούς, ειδικά για τον ρυθμό, την ιστορία και την ερμηνεία του Τζόουνς. Η καταλληλότητα του Τζόουνς για τον ρόλο και η ιστορία, όσον αφορούσε τον ρυθμό, συζητήθηκαν επίσης έντονα, ενώ οι σκηνές μάχης επικρίθηκαν ως ένα σημαντικό στοιχείο της σειράς το οποίο είχε ερμηνευτεί, χορογραφηθεί και επεξεργαστεί πολύ κακά. Αντίθετα, η ερμηνεία της Χένγουικ και η χρησιμοποίηση καθιερωμένων χαρακτήρων όπως αυτών της Κλερ Τεμπλ και της Τζέρι Χόγκαρθ, επαινέθηκαν. Ανεξάρτητες εταιρίες ανάλυσης δεδομένων προσδιόρισαν πως η σειρά είχε μια δυνατή αρχή με υψηλή τηλεθέαση, η οποία όμως έπεσε μέσα σε μία εβδομάδα. Η σειρά ανανεώθηκε για δεύτερο κύκλο επεισοδίων τον Ιούλιο του 2017.
Ανάπτυξη
Τον Οκτώβριο του 2013, το Deadline Hollywood ανέφερε πως η Marvel Television προετοίμαζε τέσσερις δραματικές σειρές και μία μίνι σειρά, συνολικού αριθμού 60 επεισοδίων, οι οποίες θα κυκλοφορούσαν σε video on demand υπηρεσίες και καλωδιακούς παρόχους, με τους Netflix, Amazon και WGN America να εκφράζουν ενδιαφέρον. Λίγες εβδομάδες αργότερα, η Marvel και η Disney ανακοίνωσαν πως η Marvel Television και τα ABC Studios θα παρείχαν στο Netflix live-action σειρές που θα επικεντρώνονταν στους ήρωες Iron Fist, Daredevil, Τζέσικα Τζόουνς και Λουκ Κέιτζ, και οι οποίες θα οδηγούσαν σε μια μίνι σειρά βασισμένη στους Defenders. Τον Απρίλιο του 2015, ο επίσημος τίτλος αποκαλύφθηκε πως θα ήταν Marvel's Iron Fist, ενώ τον Δεκέμβριο ανακοινώθηκε ως υπεύθυνος της σειράς ο Σκοτ Μπακ. Οι Τζον Νταλ, Σίντι Χόλαντ, Άλι Γκος, Άλισον Ένγκελ, Κρις Χένιγκμαν, Άλαν Φάιν, Σταν Λι, Τζο Κεσάντα, Νταν Μπάκλεϊ, Τζιμ Τσόρι, Τζεφ Λόουμπ και Μπακ υπήρξαν οι εκτελεστικοί παραγωγοί του πρώτου κύκλου της σειράς.
Σενάριο
Ο τίτλος του κάθε επεισοδίου πήρε το όνομά του από μία κίνηση της πολεμικής τέχνης Shaolin Kung Fu. Ο Κεσάντα ανέφερε τον Ιούλιο του 2016 πως «υπάρχουν πολλά πράγματα που συμβαίνουν» στον πρώτο κύκλο, με τον Μπακ και τους σεναριογράφους να φέρνουν μαζί «κάποιους μεγάλους θρύλους από το παρόν και το παρελθόν της Marvel» και τον Κεσάντα να πιστεύει πως ο κύκλος «πιθανόν να έχει περισσότερους κακούς από οποιαδήποτε άλλη σειρά της Marvel στο Netflix». Ο Μπακ παρομοίασε τη σειρά Iron Fist με ένα μυστήριο λέγοντας: «Έχει να κάνει αρκετά με το πώς να αποδείξεις το ποιος είσαι και το πότε δεν υπάρχει τρόπος να το κάνεις αυτό, κι αυτό δεν είναι μόνο η ιστορία, αλλά και το θέμα της σειράς». Ο κύκλος ξεκινάει με τον Ντάνι Ραντ να επιστρέφει στη Νέα Υόρκη έπειτα από 15 χρόνια, κατά τη διάρκεια των οποίων θεωρείτο νεκρός. Ο Μπακ ανέφερε πως το μεγαλύτερο μέρος του κύκλου αφορούσε «το ταξίδι αναζήτησης της ταυτότητάς του ... με την έννοια του τι θέλει να είναι όσον αφορά τα ερωτήματα 'Ποιος είναι ο Ντάνι Ραντ; Τι είναι ο Iron Fist;' κι έπειτα, 'Πώς αυτά τα δύο μπορούν να συνυπάρξουν;'» Ο Λόουμπ περιέγραψε τη δομή του κύκλου ως χτίζοντας «μέσω μιας σειράς κάπως μεταφορικών μαχών, κάτι το οποίο είναι πολύ σημαντικό σε μια ταινία πολεμικών τεχνών, το πώς ένας χαρακτήρας πρέπει να εξελιχθεί από ένα αθώο, ανοιχτόμυαλο άτομο σε κάποιον που πρέπει να συμβιβαστεί με το 'έτσι λειτουργεί ο κόσμος-πώς θα το κάνω να δουλέψει για μένα;'».
Συνεχίζοντας την ιδέα από τις προηγούμενες σειρές της Marvel στο Netflix πως η πόλη της Νέας Υόρκης είναι ο «ο πέμπτος υπερασπιστής», ο Λόουμπ ανέφερε πως ο κύκλος θα εξερευνούσε τον οικονομικό κόσμο υψηλού επιπέδου της πόλης, την αμερικανική ανώτερη τάξη του «ενός τοις εκατό του ενός της εκατό» και το πώς αυτό επηρεάζει τον κόσμο μας σε καθημερινή βάση ... εταιρίες υψηλού επιπέδου, μεγάλες φαρμακοβιομηχανίες, πράγματα σαν αυτά». Ο ηθοποιός Φιν Τζόουνς πρόσθεσε πως ο κύκλος εξετάζει «την εταιρική διαφθορά και την εταιρική ευθύνη στον σύγχρονο κόσμο και ... πόσο πολύ αυτές οι εταιρίες επηρεάζουν την κοινωνία; To τι ακριβώς ψάχνουμε σε μία σειρά είναι η επιδημία της ηρωίνης στην πόλη και το πώς οι εταιρίες στην πραγματικότητα χρηματοδοτούν αυτή την επιδημία, και τι σημαίνει αυτό για την κοινωνία». Όσον αφορά το αν ο Ραντ θα φοράει μία στολή βασισμένη στα κόμικ, ο Μπακ δήλωσε: «Δεν υπήρχε καλός λόγος όπου θα μπορούσαμε να φανταστούμε να φορέσουμε μία στολή στον Ντάνι Ραντ. Επειδή ο Ντάνι Ραντ ακόμα ανακαλύπτει το ποιος είναι ως ήρωας και το πού βαδίζει, έτσι δεν είναι ακόμα έτοιμος να φορέσει μια μάσκα ή μία στολή. Ταυτόχρονα, είναι κάποιος που είναι αρκετά γνωστός ως δισεκατομμυριούχος, έτσι δεν μπορεί απαραίτητα να βγαίνει έξω και δημόσια να κάνει τα πράγματα που κάνει χωρίς να τον αναγνωρίσουν. Αυτό αποτελεί ένα θέμα για τον χαρακτήρα».
Κάστινγκ
Επαναλαμβανόμενες εμφανίσεις κατά τη διάρκεια του κύκλου είχαν οι Ντέιβιντ Φερ ως Γουέντελ Ραντ, πατέρας του Ντάνι, Μπαρέτ Ντος ως Μέγκαν, γραμματέας της Rand Enterprises, Άλεξ Γουάις ως Κάιλ, προσωπικός βοηθός του Χάρολντ Μίτσαμ, και Ραμόν Φερνάντεζ ως Κέβιν Σίνγκλτον, σωματοφύλακας του Χάρολντ Μίτσαμ. Επίσης, η Γουάι Τσινγκ Χο επαναλαμβάνει τον ρόλο της από τη σειρά Daredevil ως Γκάο και ο Μαρκίς Ροντρίγκεζ ως Ντάριλ από τη σειρά Luke Cage. Οι Κλίφτον Ντέιβις, Τζον Σάντερς και Ελίζ Σαντόρα ενσαρκώνουν τους Λόρενς Γουίλκινς, Ντόναλντ Χούπερ και Μαρία Ροντρίγκεζ αντίστοιχα, μέλη του συμβουλίου της Rand Enterprise. Επιπρόσθετα, οι Κάρι-Αν Μος, Τιχουάνα Ρικς και Σουζάν Χ. Σμαρτ επιστρέφουν από προηγούμενες σειρές της Marvel στο Netflix στους ρόλους των Τζέρι Χόγκαρθ, Θέμπι Γουάλας και Σέρλι Μπένσον αντίστοιχα.
Σχεδιασμός
Η Στέφανι Μασλάνσκι είναι η σχεδιάστρια κοστουμιών για τη σειρά, ένας ρόλος που είχε επίσης και σε προηγούμενες σειρές της Marvel στο Netflix. Η Μασλάνσκι σημείωσε πως μία από τις διαφορές σε αυτή τη σειρά ήταν οι γειτονιές που βρέθηκε οι οποίες ήταν «πιο πλούσιες» σε σχέση με το Χελς Κίτσεν των Daredevil και Jessica Jones και το Χάρλεμ του Luke Cage. Ως εκ τούτου, ο Ραντ φοράει περισσότερο κοστούμια σε σχέση με τους άλλους ήρωες και, δεδομένου των καυγάδων που εμπλέκεται συνεχώς, προστέθηκε αρκετό spandex για να αυξηθεί την ελαστικότητα των κοστουμιών. Η εμφάνιση του Ραντ εξελίσσεται κατά τη διάρκεια του κύκλου, με τη Μασλάνσκι να αναφέρει: «Όταν γνωρίζουμε τον ήρωα, έχει ήδη ταξιδέψει πάρα πολύ. Ήθελα ο κόσμος να κοιτάζει τον Ντάνι και να μην είναι σίγουρος για το ποιος ήταν ακριβώς. Ένας ταξιδιώτης με σακίδιο ή ένας άστεγος άντρας. Η εμφάνισή του έπρεπε να αντανακλά μία ποικιλία κουλτούρας [και σχεδόν να δίνει την αίσθηση] ενός άλλου κόσμου». Όταν ο Ραντ εισέρχεται στον κόσμο των επιχειρήσεων, κατασταλάζει σε ένα στυλ «Αστικής Καλιφόρνιας», το οποίο είναι «λίγο πιο χαλαρό, λίγο πιο άνετο. Αλλά δεν παύει αυτό που φοράει να είναι ένα κοστούμι. Η γραβάτα του δεν είναι ποτέ δεμένη σφιχτά και φοράει πάντα αθλητικά παπούτσια». Αυτό το πιο χαλαρό στυλ του Ραντ προσέδωσε επίσης μία «δυνατή αντίθεση» σε σχέση με τον χαρακτήρα του Γουόρντ Μίτσαμ, ο οποίος είναι ένα πρόσωπο με «μακράν πιο επιχειρηματική εμφάνιση». Τα ρούχα του μοναχού και η στολή πολεμιστή του Ραντ βασίστηκαν σε «πραγματικές στολές πολεμιστών μοναχών Σαολίν... πήρα αυτή την ξεχωριστή σιλουέτα από τον ρουχισμό των πολεμιστών μοναχών Σαολίν και τη συνδυάσαμε με τα παραδοσιακά χρώματα του Iron Fist, το πράσινο και το χρυσό». Όσον αφορά τον χαρακτήρα της Γκάο, η Μασλάνσκι δήλωσε: «Η συγκεκριμένη εμφάνισή της είναι εμπνευσμένη από την αρχαία Κίνα,» ειδικότερα τον στρατό από τερακότα, και έδωσαν κάτι περισσότερο στην εμφάνιση των «κακών» των σειρών της Marvel στο Netflix «περιβάλλοντάς τους με [χρήματα] και με όμορφα πράγματα».
Γυρίσματα
Οι τοποθεσίες των γυρισμάτων περιλάμβαναν το Μάρινερς Χάρμπορ και το Σέιλορς Σναγκ Χάρμπορ στο Στάτεν Άιλαντ, τα οποία λειτούργησαν ως ο χώρος της ακαδημίας του Μπακούτο, την οδό Λίμπερτι για τα εξωτερικά πλάνα της Rand Enterprises με κάποια εσωτερικά πλάνα να γυρίζονται στο κτίριο της MetLife, το κτίριο 19 Gramercy Park South για το σπίτι της Τζόι Μίτσαμ, το Πάρκο Σίτι Χολ, την Τσάιναταουν στο Μανχάταν, συμπεριλαμβανομένου της οδού Μοτ, την αίθουσα αναμονής του κτιρίου της General Electric για το ρετιρέ του Χάρολντ Μίτσαμ, τη γέφυρα Μανχάταν, το κοιμητήριο Green-Wood, τον πύργο της Τράπεζας της Αμερικής στο Μανχάταν, το πάρκο Μπράιαντ, την προεδρική σουίτα του ξενοδοχείου InterContinental για το προσωρινό διαμέρισμα του Ραντ, το εστιατόριο STK Midtown, το ναυπηγείο του Μπρούκλιν, το πάρκο Πέλχαμ Μπέι, τη γέφυρα Μπαγιόν ως την κινεζική πόλη Ανζού και το πάρκο Σάτον. Τα γυρίσματα ολοκληρώθηκαν στις 8 Οκτωβρίου 2016.
Η σειρά Iron Fist γυρίστηκε σε high dynamic range βίντεο (HDR), για το οποίο ο Μπιλέτερ δήλωσε πως πρόσθετε «μία νότα εκμάθησης» στη δουλειά του, αναγκάζοντάς τον να ξανασκεφτεί το πώς θα γύριζε συγκεκριμένες σκηνές, όπως για παράδειγμα κάποιες σκηνές που περιείχαν φώτα αυτοκινήτων και δρόμων, τα οποία γίνονταν πολύ πιο φωτεινά στην HDR μορφή. Για να εξισωθεί τη διαφορά, η ομάδα έβαφε τα φώτα που θα εμφανίζονταν στη σκηνή για να «χαμηλώσουν την έντασή τους». Η εταιρία Deluxe δούλεψε πάνω στον κύκλο κατά τη φάση της μετά-παραγωγής για να προσαρμόσει τα χρώματα στις σκηνές όπου η ομάδα δεν είχε την ευκαιρία να διορθώσει τα φώτα κατά τη στιγμή που γινόταν το γύρισμα.